**DĖL LĖŠŲ SKYRIMO**

2024 m. rugpjūčio 7 d. Nr. DĮV-468

Šilalė

Vadovaudamasis Lietuvos Respublikos vietos savivaldos įstatymo 34 straipsnio 6 dalies 1 papunkčiu, atsižvelgdamas į Požerės kaimo bendruomenės pirmininko 2024 m. liepos 30 d. prašymą ir Varsėdžių kaimo bendruomenės pirmininkės 2024 m. liepos 2 d. prašymą „Dėl Šv. Roko atlaidų“:

1. S k i r i u lėšas iš Šilalės rajono savivaldybės administracijai patvirtintos Savivaldybės funkcijų įgyvendinimo ir valdymo tobulinimo programos (Nr. 1) Neplanuotų švietimo, kultūros ir kitų priemonių įgyvendinimo priemonei (Nr. 01.01.04.04.), iš viso – 1 000,0 Eur:

1.1. Požerės kaimo bendruomenei – 500,0 (padengti bendruomenės šventės išlaidų dalį);

1.2. Varsėdžių kaimo bendruomenei – 500,0 Eur (padengti Šv. Roko atlaidams skirto koncerto išlaidas).

2. P a v e d u Šilalės rajono savivaldybės administracijos Centralizuotam buhalterinės apskaitos skyriui parengti lėšų naudojimo sutartį su Programos vykdytojais dėl įvardytų lėšų panaudojimo.

3. P a v e d u paskelbti šį įsakymą Šilalės rajono savivaldybės interneto svetainėje www.silale.lt.

Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, 92236 Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda) arba per Lietuvos teismų elektroninių paslaugų portalą (https://e.teismas.lt) per vieną mėnesį nuo šio įsakymo paskelbimo dienos.

Administracijos direktorius Andrius Jančauskas